 Marwo Khadra Xaaji Geydh, waxa ay si isku duubni ah u ammaantay shaqaalaha xarunta madaxtooyada Jamhuuriyadda Somaliland, waxaanay shaacisay in horumarka ay madaxtooyadu ku tallaabsatay aanay suurogasheen iyaga laaantood, iyada oo carrabka ku adkaysay dedaalkii shaqo ee ay muujisay, waxaana ay tidhi, Shaqada waan ku ad-adkaa, anigaana naftayda ka jari jirey, waxaana aan ugu talo galay in aan dalka habeen iyo maalinba u shaqeeyo, qof kasta oo muwaadin ahna waxaan ku dardaari lahaa inuu dalka si daacad ah ugu shaqeeyo, qofkuna waa inuu ama shaqada ka maqnaado ama ka muuqdo, shaqadii aan hayeyna haddii aanay shaqaalaha madaxtooyada iyo agaasimeyaashoodu ila qabanaynin maan qaban kareen. 